27. oktobris

27. oktobris ir gada 300. diena pēc Gregora kalendāra (301. garajā gadā). Līdz gada beigām ir atlikušas 65 dienas.

Vārda dienas 
Irita, Ita, Lilita

Notikumi 
 1275. gads — dibināta Amsterdamas pilsēta.
 1810. gads — ASV anektēja bijušo Spānijas koloniju Rietumfloridu.
 1873. gads — amerikānis Džozefs Glidens patentēja dzeloņstiepli.
 1901. gads — apzogot veikalu Parīzē, uzbrucēji pirmo reizi bēgot izmantoja automobili.
 1904. gads — atklāts Ņujorkas metro.
 1924. gads — no Turkestānas APSR atdalīta uzbeku apdzīvotā teritorija un izveidota Uzbekijas PSR.
 1939. gads — Lietuvas karaspēks ienāca Viļņā saskaņā ar PSRS un Lietuvas līgumu.
 1961. gads — ASV notika pirmais nesējraķetes Saturn 1 starts. 
 1971. gads — Kongo Demokrātiskā Republika pārdēvēta par Zairu.
 1982. gads — Ķīna paziņoja, ka tās iedzīvotāju skaits pārsniedzis miljardu.
 1991. gads — Turkmenistāna pasludināja neatkarību no PSRS.
 1995. gads — Latvijas valdība iesniedza pieteikumu par iestāšanos Eiropas Savienībā.
 2017. gads — Katalonija pasludināja neatkarību no Spānijas.

Dzimuši 
 1728. gads — Džeimss Kuks (James Cook), angļu jūrasbraucējs un pētnieks (miris 1779. gadā)
 1760. gads — Augusts Neidharts fon Gneizenavs (August Neidhardt von Gneisenau), prūšu feldmaršals (miris 1831. gadā)
 1782. gads — Nikolo Paganīni (Niccolò Paganini), itāliešu vijolnieks un komponists (miris 1840. gadā)
 1844. gads — Klāss Pontuss Arnoldsons (Klas Pontus Arnoldson), zviedru žurnālists, politiķis, pacifists (miris 1916. gadā)
 1847. gads — Georgs Armitsteds (George Armitstead), britu izcelsmes Rīgas pilsētas galva (miris 1912. gadā)
 1858. gads — Teodors Rūzvelts (Theodore Roosevelt), 26. ASV prezidents (miris 1919. gadā)
 1867. gads — Kārlis Bētiņš, latviešu šahists (miris 1943. gadā)
 1893. gads — Augusts Annuss, latviešu gleznotājs (miris 1984. gadā)
 1901. gads — Aleksandrs Čaks, latviešu dzejnieks un rakstnieks (miris 1950. gadā)
 1932. gads:
 Harijs Gregs (Harry Gregg), Ziemeļīrijas futbolists (miris 2020. gadā)
 Silvija Plāta (Sylvia Plath), amerikāņu dzejniece (mirusi 1963. gadā)
 1939. gads — Džons Klīzs (John Cleese), britu aktieris, filmu producents un rakstnieks
 1946. gads:
 Tālivaldis Deksnis, latviešu ērģelnieks un pianists (miris 2018. gadā)
 Aivans Raitmans (Ivan Reitman), Čehoslovākijā dzimis kanādiešu kino un TV režisors un scenārists (miris 2022. gadā)
 1950. gads — Jūliuss Šuplers (Július Šupler), slovāku hokejists un treneris
 1952. gads — Roberto Beninji (Roberto Benigni), itāliešu aktieris
 1955. gads — Oļegs Tolmačovs (Олег Толмачёв), Latvijas politiķis
 1963. gads:
 Olafs Pulks, latviešu žurnālists un politiķis
 Fārins Urlaubs (Farin Urlaub), vācu pankroka mūziķis
 1964. gads — Juris Maklakovs, latviešu ģenerālmajors
 1965. gads — Oļegs Kotovs (Олег Котов), Krievijas kosmonauts
 1980. gads — Tanels Padars (Tanel Padar), igauņu dziedātājs
 1982. gads — Žans Pols Ndeki (Jean-Paul Ndeki), Kamerūnas futbolists
 1987. gads — Endrū Bainams (Andrew Bynum), amerikāņu basketbolists

Miruši 
 1430. gads — Vītauts Dižais (Vytautas Didysis), Lietuvas dižkunigaitis (dzimis ap 1350. gadu)
 1439. gads — Albrehts II (Albrecht II.), Romiešu karalis. (dzimis 1397. gadā)
 1505. gads — Ivans III (Иван III), Krievijas lielkņazs (dzimis 1440. gadā)
 1605. gads — Akbars Lielais (کبر اعظم), Mogulu impērijas valdnieks (dzimis 1542. gadā)
 1950. gads — Artūrs Filipsons, latviešu aktieris (dzimis 1906. gadā)
 1954. gads — Franko Alfāno (Franco Alfano), itāļu komponists (dzimis 1875. gadā)
 1980. gads — Džons Van Vleks (John Van Vleck), ASV fiziķis (dzimis 1899. gadā)
 2020. gads — Laris Strunke, Zviedrijas latviešu gleznotājs (dzimis 1931. gadā)
 2023. gads — Li Kecjans (李克强), Ķīnas premjerministrs, ekonomists (dzimis 1955. gadā)

Svētku un piemiņas dienas 
 Koku stādīšanas diena (Alžīra)
 Neatkarības diena (Sentvinsenta un Grenadīnas)
 Neatkarības diena (Turkmenistāna)

Oktobris